Spørgsmål om, hvorvidt sagen skal udsættes på Civilstyrelsens behandling af ansøgning om fri proces, samt om det berammede telefonmøde skal udsættes herpå.
Ret: Retten i Lyngby (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

RETTEN I LYNGBY
KENDELSE

afsagt den 18. maj 2021

Sag BS-11497/2021-LYN

Sagsøger
(advokat Anders Ørgaard)

mod

Sagsøgte 1
(advokat Finn Roger Nielsen)

og

Sagsøgte 2
(advokat Hussain Ali Alhaidary)

Denne afgørelse er truffet af Dommer 2.

Sagens baggrund og parternes påstande

Sagsøgte 1 har anmodet om at sagen udsættes på afventning af
Civilstyrelsens behandling af ansøgning om fri proces, samt at det
berammede telefonmøde den 25. juni 2021 udsættes herpå. Der er
ligeledes anmodet om afsigelse af kendelse herom samt at kendelse
om afslag på udsættelse tillægges opsættende virkning så telefonmødet
den 25. juni 2021 udsættes.

Det fremgår af Civilstyrelsens brev af 13. april 2021, at de har
modtaget ansøgning om fri proces den 13. april 2021 og at den
forventede sagsbehandlingstid er 6-7 måneder.



/

2

Sagsøger har protesteret imod udsættelse.

Rettens begrundelse og resultat
Retten har ansvaret for at sager behandles så hurtigt som muligt, og
under hensyn hertil og under hensyn til sagens øvrige parter, finder
retten det ikke påkrævet at udsætte behandlingen af sagen i 6-7
måneder på Civilstyrelsens behandling af ansøgning om fri proces, jf.
retsplejelovens § 345.

Retten har herved endvidere lagt vægt på, at der indledningsvist alene
afholdes telefonisk retsmøde, hvor frister for processkrifter aftales og
hovedforhandling berammes, men at hovedforhandling grundet
berammelsestiden først vil blive berammet efter sagsøgte forventeligt
har fået afgørelsen om fri proces fra Civilstyrelsen. Hvis første
telefoniske retsmøde skal afvente i 6-7 måneder vil dette medføre en
uforholdsmæssig lang forberedelse og berammelsestid.

DERFOR BESTEMMES:

Behandling af sagen udsættes ikke på Civilstyrelsens afgørelse om
Sagsøgte 1's ansøgning om fri proces.

Denne afgørelse tillægges ikke opsættende virkning og telefonmødet
den 25. juni 2021 fastholdes.



/

 




/





/

div>

div>